open-index/open-wikipedia-markdown huggingface dataset:
Χρήστος Κόκκορης

Ο **Χρήστος Κόκκορης** (1942) είναι Έλληνας σκακιστής και FIDE Master. Κατέκτησε τρεις φορές το Ελληνικό ατομικό σκακιστικό πρωτάθλημα (1962, 1969, 1970).

## Βιογραφικά Στοιχεία
Από τη δεκαετία του 1960 έως τη δεκαετία του 1970, ο Χρήστος Κόκκορης ήταν ένας από τους κορυφαίους Έλληνες σκακιστές. Το 1969, στην Αθήνα, συμμετείχε στο *Παγκόσμιο Πρωτάθλημα Σκακιού, Πανευρωπαϊκό Διαζωνικό Τουρνουά*, όπου μοιράστηκε την 13η-15η θέση.

### Αποτελέσματα Τουρνουά
Ο Χρ. Κόκκορης εκπροσώπησε την Ελλάδα σε αρκετές σκακιστικές ολυμπιάδες. Τα αποτελέσματά του φαίνονται στον παρακάτω πίνακα:

Ο Ν. Ορνιθόπουλος αγωνίστηκε με την Ελλάδα στα προκριματικά του Ευρωπαϊκού Ομαδικού Πρωταθλήματος Σκακιού. Τα αποτελέσματά του φαίνονται στον παρακάτω πίνακα:

## Προσωνύμιο και Αναφορές
Ο Χρ. Κόκκορης παρομοιαζόταν από πολλούς ως ο *«αήττητος σκακιστής»*, καθώς σπάνια είχε ηττηθεί σε παρτίδα από Έλληνα σκακιστή. Για αυτόν τον λόγο, γύρω από το όνομά του άρχισε σταδιακά να αναπτύσσεται ένας θρύλος.

Πολλά σκακιστικά περιοδικά της εποχής ανέφεραν τον κ. Κόκκορη και εκθείαζαν τις σκακιστικές του ικανότητες. Το 1966, το περιοδικό *Ο Σκακιστής* σκιαγράφησε το σκακιστικό του προφίλ. Μεταξύ άλλων, γράφει:

Ο Χρ. Κόκκορης αγωνιζόταν στην ομάδα του Παναθηναϊκού.

## Αξιοσημείωτες Παρτίδες

Στη συγκεκριμένη παρτίδα, ο Χ. Κόκκορης παίζει με τον ισχυρό Βέλγο Grandmaster *Albéric O'Kelly de Galway*, στη σκακιστική Ολυμπιάδα του 1962 στη Βάρνα της Βουλγαρίας και καταφέρνει να αποσπάσει ισοπαλία.

1. c4 e5 2. Nc3 Nc6 3. g3 f5 4. Bg2 Nf6 5. d3 d6 6. a3 a5 7. Nf3 Be7 8. Bd2 0-0 9. 0-0 Qe8 10. Ne1 Qh5 11. e3 Qxd1 12. Rxd1 a4 13. f4 Na5 14. Nd5 Nxd5 15. cxd5 exf4 16. gxf4 Bf6 17. Bc3 Nb3 18. Bxf6 Rxf6 19. Rf2 Ra5 20. Rc2 Rc5 21. Rxc5 Nxc5 22. Rc1 Rf7 23. Rc3 Re7 24. Kf2 b6 25. Nc2 Ba6 26. Nb4 Bb5 27. Bf3 Kf7 28. Be2 Kf6 29. h4 g5 30. Nc2 h6 31. Nd4 Be8 32. Bf3 Bd7 **1/2-1/2**

## Παραπομπές

 
Κατηγορία:Έλληνες σκακιστές
Ντέιβιντ Μακμίλαν

Ο Σερ **Ντέιβιντ Μακμίλαν** (αγγλ. *David William Cross MacMillan*) είναι Σκωτσέζος χημικός και ερευνητής που βραβεύτηκε για το πρωτοποριακό έργο του με το Νομπέλ Χημείας 2021, το οποίο μοιράστηκε με το χημικό Μπέντζαμιν Λιστ *«για την ανάπτυξη της ασύμμετρης [[Οργανοκατάλυση|οργανοκατάλυσης]]»*. Σήμερα είναι τακτικός καθηγητής Οργανικής Χημείας στο Πανεπιστήμιο Πρίνστον των ΗΠΑ, όπου και έχει διατελέσει Πρόεδρος του Τμήματος Χημείας από το 2010 έως το 2015. 

## Πρώιμη ζωή και σπουδές
Γεννήθηκε στην κοινότητα Bellshill της Σκωτίας το 1968 και μεγάλωσε στην κοντινή κωμόπολη New Stevenston. Παρακολούθησε τα τοπικά κρατικά σχολεία New Stevenston Primary και Bellshill Academy και έχει δημόσια αναγνωρίσει τις επιτυχίες του στην άρτια σκωτσέζικη εκπαίδευσή του, ιδίως όταν έλαβε το Νομπέλ.

Έλαβε το βασικό του πτυχίο στη χημεία στο Πανεπιστήμιο της Γλασκώβης, όπου εργάστηκε με τον Έρνι Κόλβιν (Ernie Colvin).

Το 1990, εγκατέλειψε το Ηνωμένο Βασίλειο για να ξεκινήσει τις διδακτορικές του σπουδές -υπό την εποπτεία του καθηγητή Larry Overman- στο Πανεπιστήμιο της Καλιφόρνιας (Ίρβάιν). Κατά τη διάρκεια αυτής της περιόδου, επικεντρώθηκε ερευνητικά στην ανάπτυξη μιας νέας μεθοδολογίας αντίδρασης που κατευθύνεται προς το στερεοελεγχόμενο σχηματισμό δικυκλικών τετραϋδροφουρανίων. Οι μεταπτυχιακές σπουδές του MacMillan κατέληξαν στην ολική σύνθεση της ένωσης, **, μιας  διτερπενοειδούς ευουνικελλίνης που απομονώθηκε από το μαλακό κοράλλι *Eunicella stricta*. Απέκτησε το διδακτορικό του το 1996.

## Ερευνητικό έργο
Θεωρείται ένας από τους θεμελιωτές της οργανοκατάλυσης. Το 2000 σχεδίασε ο ίδιος μικρά οργανικά μόρια που μπορούν να παρέχουν ή να δεχτούν ηλεκτρόνια και επομένως να καταλύουν αποτελεσματικά αντιδράσεις. Ανέπτυξε καταλύτες που μπορούν να οδηγήσουν σε ασύμμετρη κατάλυση, στην οποία μια αντίδραση παράγει περισσότερο από την αριστερόστροφη εκδοχή ενός μορίου από τη δεξιά (χειρομορφία) ή το αντίστροφο. 

Η ερευνητική ομάδα του δρ. Μακμίλαν έχει επιτύχει πολλές προόδους στον τομέα της ασύμμετρης οργανοκατάλυσης και έχει εφαρμόσει αυτές τις νέες μεθόδους στη σύνθεση μιας σειράς πολύπλοκων φυσικών προϊόντων. Ανέπτυξε χειρόμορφους καταλύτες ιμιδαζολιδινόνης. Οι ονομαζόμενοι (προς τιμήν του) *καταλύτες Μακμίλαν* χρησιμοποιούνται σε διάφορες ασύμμετρες συνθέσεις. Παραδείγματα περιλαμβάνουν ποικίλες αντιδράσεις Diels-Alder, 1,3-διπολικές κυκλοπροσθήκες, αλκυλιώσεις Friedel-Crafts ή/και προσθήκες Michael.

## Διακρίσεις και βραβεία
* 2002: Sloan Research Fellowship 
* 2004: Μετάλλιο Corday-Morgan του Βασιλικού Ινστιτούτου Χημείας 
* 2012: Εκλογή - Μέλος της Βασιλικής Εταιρείας
* 2012: Εκλογή - Μέλος της Αμερικανικής Ακαδημίας Τεχνών και Επιστημών
* 2013: Εκλογή - Μέλος της Βασιλικής Εταιρείας του Εδιμβούργου
* 2015: Βραβείο Harrison Howe
* 2017: Βραβείο Ryoji Noyori
* 2018: Εκλεγμένο μέλος της Εθνικής Ακαδημίας Επιστημών
* 2021: Βραβείο Νόμπελ Χημείας

## Παραπομπές


 

Κατηγορία:Βρετανοί νομπελίστες
Κατηγορία:Σκωτσέζοι χημικοί
Κατηγορία:Βραβευμένοι με Νόμπελ Χημείας
Κατηγορία:Εταίροι της Βασιλικής Εταιρείας
Κατηγορία:Βρετανοί χημικοί
Σύνταγμα της Πορτογαλίας

Το **Σύνταγμα της Πορτογαλίας** (πορτ. *Constituição da República Portuguesa*) υιοθετήθηκε δύο χρόνια μετά την Επανάσταση των Γαριφάλων. Εγκρίθηκε από το κοινοβούλιο τον Απρίλιο του 1976 μετά τη σύνταξή του από τη Συντακτική Συνέλευση (*Assembleia Constituinte*). Είναι έντονα επηρεασμένο από διατάξεις βασικής δημοκρατικής τάξης που βασίζεται στην εμπειρία από τις πρακτικές της δικτατορικής διακυβέρνησης του «Νέου Κράτους» των Σαλαζάρ και Καετάνο, και το περιεχόμενο και η δομή του βασίζονται στο γερμανικό συνταγματικό δίκαιο.

Το Σύνταγμα περιλαμβάνει σήμερα 296 άρθρα. Αναθεωρήσεις του *(revisões constitucionais)* πραγματοποιήθηκαν το 1982, 1989, 1992, 1997, 2001, 2004 και 2005.

## Αρχές
Μετά τη μεγάλη συνταγματική μεταρρύθμιση του 1982, το σύνταγμα της Πορτογαλικής Δημοκρατίας χαρακτηρίζει το πορτογαλικό πολιτικό σύστημα ως κοινοβουλευτική δημοκρατία. Έκτοτε, οι εξουσίες του Προέδρου της Δημοκρατίας (άρθρα 133 έως 140) περιορίστηκαν σε αντιπροσωπευτικά καθήκοντα, αλλά μπορεί να διαλύσει τη Βουλή (άρθρο 133 ε). Ο πρωθυπουργός είναι πρόεδρος της κυβέρνησης, η οποία από το 1982 είναι υπεύθυνη μόνο έναντι του κοινοβουλίου. Παράλληλα με ό,τι απαιτείται στην γερμανική συνταγματική τάξη, η κυβέρνηση μπορεί να ζητήσει ψήφο εμπιστοσύνης (*Solicitação de voto de confiança*) από το κοινοβούλιο (Συνέλευση της Δημοκρατίας), προκειμένου να επιβεβαιώσει την πλειοψηφική αποδοχή των πολιτικών της (άρθρο 193). Η Συνέλευση της Δημοκρατίας μπορεί επίσης να κινήσει διαδικασία ψήφου δυσπιστίας *(Moção de censura)* κατά της κυβέρνησης (άρθρο 194).

## Δομή
Το πορτογαλικό σύνταγμαμετά την πιο πρόσφατη έβδομη αναθεώρηση του 2005 περιέχει ένα προοίμιο *(preâmbulo)*, δεύτερον «βασικές διατάξεις» στα άρθρα 1 έως 11 σχετικά με την κρατική θεωρία και τα κρατικά σύμβολα, στη συνέχεια τέσσερα μέρη *του* συντάγματος (*partes*) στα άρθρα 12 έως 289 και στο τέλος μεταβατικές και τελικές διατάξεις (άρθρα 290 έως 296). Τα μέρη του περιλαμβάνουν «Θεμελιώδη δικαιώματα και βασικές υποχρεώσεις», «Οικονομική οργάνωση», «Οργάνωση της πολιτικής εξουσίας» και τελικές διατάξεις («Εγγύηση και αναθεώρηση του συντάγματος»). Αυτά τα μέρη του συντάγματος με τη σειρά τους υποδιαιρούνται σε τίτλους (títulos) και αυτά υποδιαιρούνται και πάλι σε κεφάλαια *(capítulos).*

## Παλαιότερα συντάγματα
# Constituição Política da Monarquia Portuguesa (1822)
# Carta Constitucional da Monarquia Portuguesa (1826)
# Constituição Política da Monarquia Portuguesa (1838)
# Constituição Política da República Portuguesa (1911)
# Constituição Política da República Portuguesa (1933)

Κατηγορία:Πολιτική της Πορτογαλίας
Πορτογαλια
Σήμανση CE

250px|μικρογραφία|Η σήμανση CE σε φορτιστή κινητού
Η πιστοποίηση CE (γαλλικά:**conformité européenne**, Ευρωπαϊκή συμμόρφωση) δίδεται σε εμπορικά προϊόντα για να δηλώσει ότι ο κατασκευαστής ή ο εισαγωγέας επιβεβαιώνει τη συμμόρφωση του αγαθού με τα ευρωπαϊκά πρότυπα υγείας, ασφάλειας και προστασίας του περιβάλλοντος.  Δεν αποτελεί δείκτη ποιότητας.  Η σήμανση CE απαιτείται για προϊόντα που πωλούνται ή εισάγονται στον Ευρωπαϊκό Οικονομικό Χώρο , αλλά βρίσκεται επίσης σε προϊόντα που πωλούνται αλλού και έχουν κατασκευαστεί σύμφωνα με τα πρότυπα του ΕΟΧ. Το σήμα CE υποδηλώνει ότι το προϊόν μπορεί να πωληθεί ελεύθερα σε οποιοδήποτε μέρος του Ευρωπαϊκού Οικονομικού Χώρου, ανεξάρτητα από τη χώρα προέλευσής του. Αποτελείται από το λογότυπο CE και, κατά περίπτωση, τον τετραψήφιο αριθμό αναγνώρισης του κοινοποιημένου οργανισμού που συμμετέχει στη διαδικασία αξιολόγησης της συμμόρφωσης.

Αποτελεί νομική υποχρέωση των κατασκευαστών να αναγνωρίσουν το σύνολο της Νομοθεσίας που τους αφορά (Ευρωπαϊκές Οδηγίες, Εναρμονισμένα ή Μη Πρότυπα, λοιπές Τεχνικές Προδιαγραφές, κτλ) και τελικά να συντάξουν και να υπογράψουν σχετική ΔΗΛΩΣΗ ΣΥΜΜΟΡΦΩΣΗΣ ή ΕΠΙΔΟΣΗΣ (η οποία περιλαμβάνεται στον Τεχνικό Φάκελο) που ουσιαστικά αποτελεί το διαβατήριο του προϊόντος για τη Νόμιμη κυκλοφορία του εντός της Ε.Ε. (Ε.Ο.Χ.) αλλά και στα περισσότερα σημεία του πλανήτη.

## Παραπομπές


Κατηγορία:Ευρωπαϊκός Οικονομικός Χώρος
Κάτω Νησί Ψαρών

Το **Κάτω Νησί** ή **Κατωνήσι**είναι βραχονησίδα του Αιγαίου πελάγους η οποία βρίσκεται νοτιοδυτικά των Ψαρών, πολύ κοντά και νότια από τα Αντίψαρα ενώ το ψηλότερο σημείο της είναι 9 μέτρα. Ως οικισμός αναφέρεται επίσημα για πρώτη φορά το 2001 να απογράφεται στον δήμο Ψαρών και σύμφωνα με την απογραφή 2011 δεν έχει κατοίκους.

## Παραπομπές


Κατηγορία:Ψαρά
Άγιο Νικολακι
Κατηγορία:Βραχονησίδες του Αιγαίου
Κατηγορία:Ελληνικές βραχονησίδες
Μπατάμ

Το **Μπατάμ** () είναι η μεγαλύτερη πόλη και δήμος στις Νήσους Ριάου της Ινδονησίας. Ο ομώνυμος δήμος απλώνεται σε τρία νησιά, το ομώνυμο Μπατάμ, το Ρεμπάνγκ και το Γκαλάνγκ, που αποκαλούνται συλλογικά «Μπαρελάνγκ», αλλά και σε αρκετά μικρά νησάκια. Η Νήσος Μπατάμ αποτελεί την κεντρική αστική και βιομηχανική περιοχή, ενώ τα άλλα δύο διατηρούν τον αγροτικό τους χαρακτήρα και συνδέονται με το Μπατάμ με μικρές γέφυρες. Η πόλη Μπατάμ είναι βιομηχανικό κέντρο σε ταχύτατη ανάπτυξη, αναδυόμενος κόμβος μεταφορών και μέρος μιας ζώνης ελεύθερου εμπορίου (ελεύθερος λιμένας) στο τρίγωνο Ινδονησίας-Μαλαισίας-Σιγκαπούρης, σε προνομιακή θέση αφού απέχει μόλις 20 χιλιόμετρα από τη νότια ακτή της Σιγκαπούρης.

Στην απογραφή του 2020 η πόλη είχε πληθυσμό 1.196.396 κατοίκους (αύξηση 94,2% σε σχέση με το 2005), που την καθιστούν τη 15η μεγαλύτερη πόλη σε ολόκληρη την Ινδονησία. Είναι η πλησιέστερη στη Σιγκαπούρη ινδονησιακή πόλη. Ωστόσο το 2017 γνώρισε την απώλεια πολλών θέσεων εργασίας, με περίπου 300 χιλιάδες εργάτες να απολύονται.

## Ιστορία
Οι πρώτοι καταγεγραμμένοι κάτοικοι του νησιού Μπατάμ ήταν Μαλαίοι γνωστοί ως Οράνγκ Λαούτ, από το έτος 231 μ.Χ.. Η γειτονική νησίδα Σαμπού χρησίμευσε από τη δεκαετία του 1930 ως βάση δεξαμενών πετρελαίου.

Στην απογραφή του 1971 η Μπατάμ ήταν μια κωμόπολη 6.000 κατοίκων. Ωστόσο, δύο χρόνια αργότερα, με το Π.Δ. 41 του 1973, η νήσος του Μπατάμ ανακηρύχθηκε τόπος εργασίας μιας βιομηχανικής περιοχής υποστηριζόμενης από την «Αρχή Βιομηχανικής Αναπτύξεως της Νήσου Μπατάμ», γνωστής περισσότερο με τη συντομότερη ονομασία *Batam Authority Board* (*BOB*), τη σημερινή *Batam Development Board* (ινδον. *Badan Pengusahan Batam* ή *BP Batam*), με τον αρχικό σκοπό να καταστεί η τοποθεσία η «ινδονησιακή εκδοχή της Σιγκαπούρης». Μετά την ταχεία πρώτη ανάπτυξη του νησιού, ήρθε η κυβερνητική απόφαση No. 34 του 1983, με την οποία του Διαμέρισμα Μπατάμ (που ήταν μέρος του Νομού των Νήσων Ριάου) αναβαθμίσθηκε σε Δήμο. Τέλος, με τον Νόμο 53 του 1999 ο δήμος ανακηρύχθηκε σε «αυτόνομη περιοχή», ώστε να μπορεί να επιτελεί κυβερνητικού τύπου και αναπτυξιακές λειτουργίες σε συνεργασία με την *BP Batam*.

## Γεωγραφία
Το νησί Μπατάμ, που αποτελεί την κεντρική οικιστική περιοχή της πόλεως Μπατάμ, είναι προσεγγιστικά ωοειδές στο σχήμα, αλλά με πολλούς κολπίσκους, μικρές χερσονήσους, και με πολλές νησίδες κοντά του. Βρίσκεται στα δυτικά της Νήσου Μπιν-τάν, νοτίως της Σιγκαπούρης, βορείως των νήσων Ρεμπάνγκ και το Γκαλάνγκ, και ανατολικώς της Νήσου Μπουλάν. Το Μπατάμ χωρίζεται από το Μπιντάν από το Στενό Ριάου. Η έκταση του Δήμου Μπατάμ είναι 1.040&nbsp;km² ξηράς, από τα οποία μόλις 410 καλύπτει η νήσος Μπατάμ, και από τα οποία μερικά προήλθαν από επιχωματώσεις. Η τριάδα «Μπαρελάνγκ» των νησιών ΜΠΑτάμ-ΡΕμπάνγκ και ΓκαΛΑΝΓΚ έχει συνολική έκταση περίπου 715&nbsp;km².

## Παραπομπές


## Εξωτερικοί σύνδεσμοι
* 
*  

Κατηγορία:Πόλεις της Ινδονησίας
Τσαγαταϊκή γλώσσα

Τα **τσαγαταϊκά** (چغتای, **''Τσ**αγατᾱι'') είναι εξαφανισμένη τουρκική λογοτεχνική γλώσσα η οποία κάποτε ομιλούνταν ευρέως στην Κεντρική Ασία και παρέμεινε η κοινή λογοτεχνική γλώσσα εκεί μέχρι τις αρχές του 20ού αιώνα. Χρησιμοποιούνταν σε μια ευρεία γεωγραφική περιοχή, συμπεριλαμβανομένων τμημάτων του σύγχρονου Ουζμπεκιστάν, του Σιντζιάνγκ, του Καζακστάν και της Κιργιζίας. Τα λογοτεχνικά τσαγαταϊκά είναι ο προκάτοχος του σύγχρονου κλάδου των τουρκικών καρλουκικών γλωσσών, που περιλαμβάνουν τα ουζμπεκικά και τα ουιγουρικά. Τα τουρκμενικά, τα οποία δεν ανήκουν στον κλάδο των καρλουκικών, αλλά στον κλάδο των ογουζικών από τις τουρκικές γλώσσες, επηρεάστηκαν σε μεγάλο βαθμό από τα τσαγαταϊκά για αιώνες.

Ο Αλισέρ Ναβοΐ ήταν ο μεγαλύτερος εκπρόσωπος της τσαγαταϊκής λογοτεχνίας.[thumb|right|300px|Στην πύλη Λίζενγκ στο Ορεινό Κέντρο Αναψυχής του [Τσένγκντε, η δεύτερη στήλη από αριστερά έχει την τσαγαταϊκή γλώσσα γραμμένη με την περσοαραβική γραφή Ναστάλικ.]]

Η τσαγαταϊκή λογοτεχνία εξακολουθεί να μελετάται στο σύγχρονο Ουζμπεκιστάν, όπου η γλώσσα θεωρείται ο προκάτοχος και ο άμεσος πρόγονος των σύγχρονων ουζμπεκικών και η λογοτεχνία θεωρείται μέρος της εθνικής κληρονομιάς του Ουζμπεκιστάν. Στην Τουρκία μελετάται και θεωρείται ως μέρος της κοινής, ευρύτερης τουρκικής κληρονομιάς.

## Παραπομπές


Κατηγορία:Συγκολλητικές γλώσσες
Κατηγορία:Εξαφανισμένες γλώσσες της Ασίας
Κατηγορία:Χανάτο του Τσαγκατάι
Βασιλική Τσαβδαρίδου

Η **Βασιλική Τσαβδαρίδου** (29 Οκτωβρίου 1980)  είναι Ελληνίδα παλαίμαχη αθλήτρια της ενόργανης γυμναστικής. Εκπροσώπησε την Ελλάδα στους Θερινούς Ολυμπιακούς Αγώνες του 1996.

Το 2022 μίλησε στα ΜΜΕ για το ιδιαίτερα αυστηρό πρόγραμμα διατήρησης φυσικής κατάστασης που επιβαλλόταν στις έφηβες αθλήτριες.

## Παραπομπές


Κατηγορία:Ελληνίδες αθλήτριες της ενόργανης γυμναστικής
Λουδοβίκος Μπονίτο

Ο **Λουδοβίκος Μπονίτο** (πέθανε το 1413) ήταν Ρωμαιοκαθολικός καρδινάλιος.

## Βιογραφία
Την 1η Ιουνίου 1387, ο Λουδοβίκος Μπονίτο διορίστηκε κατά τη διάρκεια της παπικής εξουσίας του Πάπα Ουρβανού ΣΤ΄ ως Αρχιεπίσκοπος του Παλέρμο. Το 1395, μετατέθηκε από τον Πάπα Βονιφάτιο Θ΄ στην Αρχιεπισκοπή του Μπαρι.

Τον Δεκέμβριο του 1395, ονομάστηκε επί παπισμού του Πάπα Βονιφάτιου Θ΄ ως Τιτουλάριος Αρχιεπίσκοπος Θεσσαλονίκης. Στις 5 Σεπτεμβρίου 1399, διορίστηκε κατά τη διάρκεια της παπικής περιόδου του Πάπα Βονιφάτιου Θ΄ ως Αρχιεπίσκοπος του Μπέργκαμο.. Στις 15 Νοεμβρίου 1400, μετατέθηκε από τον Πάπα Βονιφάτιο Θ΄ στην Αρχιεπισκοπή της Πίζας. Στις 29 Ιουλίου 1407, μετατέθηκε από τον Πάπα Γρηγόριο ΙΒ΄ στην Αρχιεπισκοπή του Τάραντα. Στις 9 Μαΐου 1408, έγινε καρδινάλιος ιερέας της Σάντα Μαρία στο Τραστέβερε από τον Πάπα Γρηγόριο ΙΒ΄. κράτησε τη διοίκηση της έδρας του μέχρι το 1412. Πέθανε το 1413.

## Παραπομπές

Κατηγορία:Ιταλοί καρδινάλιοι
Κατηγορία:Επίσκοποι και Αρχιεπίσκοποι Τάραντα
Κατηγορία:Επίσκοποι και Αρχιεπίσκοποι Παλέρμο
Κατηγορία:Επίσκοποι και Αρχιεπίσκοποι Μπέργκαμο
Κατηγορία:Επίσκοποι και Αρχιεπίσκοποι Πίζας
Κατηγορία:Επίσκοποι του 17ου αιώνα
Τζανκάρλο Μπερτσελλίνο

Ο **Τζανκάρλο Μπερτσελλίνο** (Giancarlo Bercellino, γεννημένος στις 9 Οκτωβρίου 1941) είναι πρώην Ιταλός ποδοσφαιριστής που έπαιζε ως αμυντικός. Μερικές φορές αναφέρεται ως **Bercellino I**, επειδή ο αδελφός του Silvino Bercellino ήταν επίσης ποδοσφαιριστής. Ο πατέρας του Teresio Bercellino έπαιξε επίσης ποδόσφαιρο επαγγελματικά στη Serie A.

## Καριέρα
Σε επίπεδο συλλόγου ο Μπερσελίνο ήταν πιο διάσημος για την περίοδο του με τη Γιουβέντους με την οποία έπαιξε πάνω από 200 παιχνίδια σε όλες τις διοργανώσεις μεταξύ 1961 και 1969, σκοράροντας 14 γκολ και κερδίζοντας έναν τίτλο της Serie A και το Coppa Italia. Έπαιξε επίσης σε Αλεσάντρια, Μπρέσια και Λάτσιο. 

## Διεθνή
Σε διεθνές επίπεδο, ο Barcellino εκπροσώπησε την Ιταλία σε έξι περιπτώσεις μεταξύ 1965 και 1968, και ήταν μέλος της ομάδας που κέρδισε το UEFA Euro 1968 εντός έδρας.

## Στυλ παιχνιδιού
Ο Μπερσελίνο ξεκίνησε την καριέρα του ως σέντερ φορ στα νιάτα του, ο οποίος ήταν γνωστός για τον δυναμισμό, την ενεργητικότητα, τις εξαιρετικές του ικανότητες στην ντρίμπλα και το δυνατό και ακριβές χτύπημα, κάτι που τον έκανε επίσης ακριβή στηρίγματα και πέναλτι. Αργότερα χρησιμοποιήθηκε ως αμυντικός, όπου διέπρεψε λόγω της συνέπειας και του επίμονου στυλ παιχνιδιού του, που τον έκανε αποτελεσματικό στην άμυνα ενός εναντίον ενός καταστάσεων. Σε αυτόν τον νέο ρόλο του αμυντικού, ξεχώρισε για τη σωματική του δύναμη, την ικανότητα στον αέρα και την προσμονή του, αν και ήταν επίσης γνωστός για την τεχνική του και την ικανότητα του να σκοράρει από την άμυνα. 

## Διακρίσεις

### Γιουβέντους

;

* Serie A : 1966–67
* Coppa Italia : 1964–65

#### Διεθνή

#### Ιταλία
* Ευρωπαϊκό Πρωτάθλημα ποδοσφαίρου UEFA : 1968

## Παραπομπές


## Εξωτερικοί σύνδεσμοι
* 

Κατηγορία:Αμυντικοί ποδοσφαιριστές
Κατηγορία:Ποδοσφαιριστές Σέριε Α
Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου
Κατηγορία:Ποδοσφαιριστές Ευρωπαϊκού Πρωταθλήματος 1968
Κατηγορία:Ποδοσφαιριστές Λάτσιο
Κατηγορία:Ποδοσφαιριστές Μπρέσια Κάλτσιο
Κατηγορία:Ποδοσφαιριστές Γιουβέντους
Κατηγορία:Ποδοσφαιριστές ΟΣ Αλεσσάντρια Κάλτσιο 1912
Κατηγορία:Ποδοσφαιριστές Εθνικής Ιταλίας
Κατηγορία:Ιταλοί ποδοσφαιριστές
Κλαούντιο Ζάπα

Ο **Κλαούντιο Ζάππα** (**Claudio Zappa**), γεννημένος στις 30 Μαρτίου 1997, είναι Ιταλός επαγγελματίας ποδοσφαιριστής που αγωνίζεται ως αμυντικός για την ομάδα της Serie C  Mantova .

## Καριέρα

### Νεανική καριέρα
Ο Ζάπα γεννήθηκε στην Μπρέσια της Ιταλίας . Ξεκίνησε την επαγγελματική του καριέρα στις ομάδες νέων του τοπικού συλλόγου της  Lumezzane .  Το 2011, μεταγράφηκε στο AlbinoLeffe ,  και πάλι στον τομέα της νεολαίας.  Το 2013, ολοκλήρωσε μια μεταγραφή στην πορτογαλική ομάδα SC Beira-Mar, πριν επιστρέψει στην Ιταλία λιγότερο από ένα χρόνο αργότερα για να υπογράψει με τη Sassuolo   έναντι αμοιβής 220.000 €.  Αφού εντυπωσίασε  για τους νέους, η κυρίαρχη πρωταθλήτρια της Serie A, Γιουβέντους, προσέγγισε τον Ζάπα, υπογράφοντας αρχικά τον δανεισμό για 6 μήνες τον Φεβρουάριο του 2015  Ο δανεισμός του Ζάπα τέθηκε σε αναστολή για 45 ημέρες το 2015 λόγω της παράτυπης μεταγραφής στην Πορτογαλία.  Ο Albino Leffe προσέφυγε επίσης στο Διαιτητικό Αθλητικό Δικαστήριο προκειμένου να ανακτήσει μέρος του ποσού της μεταγραφής. 

### Γιουβέντους
Η Γιουβέντους υπέγραψε τον Ζάπα ως δανεικό τον Φεβρουάριο του 2015,  έναντι δανεισμού 200.000 ευρώ.  Εντυπωσίασε  προπονητής Fabio Grosso και γενικά ήταν ο βασικός αριστερός μπακ για την ομάδα της Primavera, παίζοντας στην Campionato Nazionale Primavera , 2015–16 UEFA Youth League , Supercoppa Primavera και Torneo di Viareggio .  Τον Ιούνιο του 2015 η Γιουβέντους υπέγραψε τον Ζάπα σε μια οριστική συμφωνία για επιπλέον χρέωση 1,5 €&nbsp;εκατομμύριο.  

Στις 22 Ιουλίου 2016, η Γιουβέντους επιβεβαίωσε ότι είχε παραχωρήσει δανεικό τον Ζάπα στην ομάδα της Lega Pro Pontedera .  Έκανε το ντεμπούτο του για τον σύλλογο σε μια ήττα 3–1 από τη Φότζια Κάλτσιο στον πρώτο γύρο του Κόπα Ιταλίας, στις 31 Ιουλίου 2016.  Το ντεμπούτο του Ζάπα στο πρωτάθλημα έγινε στις 18 Σεπτεμβρίου 2016, παίζοντας 74 λεπτά εναντίον της Ράσινγκ Ρόμα, αφού έμεινε στον πάγκο για τα δύο προηγούμενα παιχνίδια εναντίον της Olbia 1905 και της Pistoiese .  Στις 16 Ιανουαρίου 2017, ο Ζάπα ανακλήθηκε από την Ποντεντέρα από τη Γιουβέντους και την επόμενη μέρα δόθηκε ξανά δανεικός, αυτή τη φορά στο Πορντενόνε μέχρι τις 30 Ιουνίου 2017 

### Πιστοϊέσε
Στις 19 Ιουλίου 2017 ο Zappa υπέγραψε συμβόλαιο με την Pistoiese . 

### Νοβάρα
Στις 31 Ιανουαρίου 2019 εντάχθηκε στη Νοβάρα ως δανεικός μέχρι το τέλος της σεζόν 2018-19. 

### Σλιέμα Γουόντερερς
Στις 2 Σεπτεμβρίου 2019 εντάχθηκε στην ομάδα της Μάλτας Sliema Wanderers ως δανεικός. 

### Μαντόβα
Στις 18 Αυγούστου 2020 μεταγράφηκε στη Μάντοβα, που προβιβάστηκε πρόσφατα στη Serie C. 

## Παραπομπές


## Εξωτερικοί σύνδεσμοι
* 

Κατηγορία:Ιταλοί ποδοσφαιριστές στο εξωτερικό
Κατηγορία:Ποδοσφαιριστές Σλιέμα Γουόντερερς ΦΚ
Κατηγορία:Ποδοσφαιριστές Πρέμιερ Λιγκ Μάλτας
Κατηγορία:Ποδοσφαιριστές Νοβάρα Κάλτσιο
Κατηγορία:Ποδοσφαιριστές ΑΚ Πιστοϊέζε 1921
Κατηγορία:Ποδοσφαιριστές Σέριε Γ
Κατηγορία:Μέσοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ιταλοί ποδοσφαιριστές
Εκλογή αρχηγού του Τσεχικού Πειρατικού Κόμματος 2022

Στις 8 Ιανουαρίου 2022 διεξήχθησαν **εκλογές για την ηγεσία του [[Τσεχικό Πειρατικό Κόμμα|Τσεχικού Πειρατικού Κόμματος]].** 

Οι Πειρατές κλήθηκαν να επιλέξουν έναν από τους 4 υποψήφιους για τη θέση του αρχηγού του κόμματος. Ο γερουσιαστής Λούκας Βάγκενκνεχτ, η πρώην αντιπρόεδρος του κόμματος Γιάνκα Μιχαηλίδου και ο αντιδήμαρχος Οστράβας Νταβίτ Βίτος αναμετρήθηκαν με τον μέχρι στιγμής αρχηγό του κόμματος, τον Ιβάν Μπάρτος, για τη θέση του αρχηγού.

Τα πάνω από 1.200 μέλη του κόμματος ψήφισαν διαδικτυακά. Ο Ιβάν Μπάρτος κέρδισε στον 2ο γύρο της εκλογής, συγκεντρώνοντας τους 662 από τους 948 ψήφους, και κράτησε τη θέση του ως αρχηγός των Τσέχων Πειρατών.

## Ιστορικό
Μετά τις βουλευτικές εκλογές του Οκτωβρίου 2021, το Τσεχικό Πειρατικό Κόμμα έγινε το πρώτο πειρατικό κόμμα της Ευρώπης που μπήκε σε κυβερνώσα συμμαχία και ανέλαβε δύο υπουργεία: το Υπουργείο εξωτερικών και το Υπουργείο περιφερειακής ανάπτυξης. Οι Τσέχοι Πειρατές είναι μέλη του Ευρωπαϊκού Πειρατικού Κόμματος, το οποίο έχει μέλη σε αρκετές Ευρωπαϊκές χώρες, όπως στη Γερμανία, την Ιταλία, την Ισπανία και τη Γαλλία. Παρά αυτήν την επιτυχία όμως, ισχύει ότι στις εκλογές του 2021 οι Πειρατές είχαν μεγάλη απώλεια σε έδρες. Κέρδισαν μόνο 4 έδρες, πολύ λιγότερες από τις 22 έδρες που κέρδισαν στις εκλογές του 2017. Μερικά από τα μέλη του κόμματος έριξαν την ευθύνη για την εκλογική αποτυχία στον πρόεδρο του κόμματος, τον Ιβάν Μπάρτος, ο οποίος είναι αναπληρωτής του Πρωθυπουργού και Υπουργός περιφερειακής ανάπτυξης.

## Αποτελέσματα

## Παραπομπές


Κατηγορία:Εκλογές στην Τσεχία
Τσεχ
Άγιος Βησσάριος Καρδίτσας

Ο ** Άγιος Βησσάριος** είναι χωριό και έδρα ομώνυμης τοπικής κοινότητας, της δημοτικής ενότητας και δήμου Σοφάδων, της περιφερειακής ενότητας (τέως νομού) Καρδίτσας, στην περιφέρεια Θεσσαλίας, σύμφωνα με το πρόγραμμα *Καλλικράτης*.  Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία και νομό Καρδίτσης, στο γεωγραφικό διαμέρισμα Θεσσαλίας. 
*Μέχρι το 1958 ο οικισμός ονομαζόταν *Μέγα Παζαράκι*.  
## Γεωγραφία
Ο Άγιος Βησσάριος είναι χωριό στο ανατολικό τμήμα του νομού Καρδίτσας, στον κάμπο ανάμεσα στα ποτάμια Βρένικο και Τσαμουρτζιά. Βρίσκεται πάνω στην επαρχιακή οδό Καρδίτσας-Βόλου (Ε30), σε μέσο σταθμικό υψόμετρο 118. Απέχει 22 χλμ. περίπου Α.ΝΑ. της Καρδίτσας. Η τοπική κοινότητα είναι χαρακτηρισμένη ως αγροτικός πεδινός οικισμός, με έκταση 12,757 χμ² (2011).   
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1897 ως *Μέγα Παζαράκι* Τρικάλων. Το 1899 εντάχθηκε στον νομό Καρδίτσης και, το 1909, ξανά στον νομό Τρικάλων. Το 1944 εντάχθηκε οριστικά στον νομό Καρδίτσης και, το 1958 μετονομάστηκε σε *Άγιος Βησσάριος*. Με το ΦΕΚ 244Α - 04/12/1997 αποσπάστηκε από την κοινότητα Αγίου Βησσαρίου και προσαρτήθηκε στον δήμο Σοφάδων. 
## Γενικά στοιχεία
Η γεωργία (βαμβάκι, σιτάρι) αποτελούσε ανέκαθεν την κυριότερη ασχολία των κατοίκων, που όμως με το πέρασμα των χρόνων αρκετοί από αυτούς την εγκατέλειψαν και έφυγαν για τα αστικά κέντρα του νομού. 
## Αξιοθέατα
*Η εκκλησία του Αγίου Κωνσταντίνου, στο βορειοκεντρικό τμήμα του χωριού
*Η εκκλησία του Αγίου Βησσαρίου, βόρεια του χωριού
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*eetaa.gr

Κατηγορία:Χωριά της περιφερειακής ενότητας Καρδίτσας
Κατηγορία:Δήμος Σοφάδων
Ναχιτσεβάν (πόλη)

Το **Ναχιτσεβάν** (αζερικά: Naxçıvan· αρμενικά: Նախիջևան, περσικά: نخجوان, ρωσικά: Нахичевань) είναι η πρωτεύουσα της Αυτόνομης Δημοκρατίας του Ναχιτσεβάν, η οποία βρίσκεται 450 χλμ δυτικά του Μπακού. Ο δήμος του Ναχιτσεβάν αποτελείται από την πόλη Ναχιτσεβάν, τον οικισμό Ελιαμπάντ και τα χωριά Μπάσμπασι, Μπουλκάν, Χατζίνιγετ, Καρατσούκ, Καραχανμπεϊλί, Τουμπούλ, Καραγαλίκ και Ντασντούζ. Απλώνεται στους πρόποδες των ορέων Ζαγγεζούρ, στη δεξιά όχθη του ποταμού Ναχιτσεβάν σε υψόμετρο 873 μέτρων πάνω από την επιφάνεια της θάλασσας.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Αζερμπαϊτζάν
Φιλοζωικό Κόμμα (Γερμανία)

Το **Κόμμα για την Προστασία των Ζώων και του Ανθρώπινου Περιβάλλοντος**, το οποίο αναφέρεται και απλά ως **Φιλοζωικό Κόμμα**, είναι ένα πολιτικό κόμμα για την προστασία και τα δικαιώματα των ζώων και του περιβάλλοντος στη Γερμανία. Το κόμμα ιδρύθηκε τον Φεβρουάριο του 1993 στη Βόννη και ήταν το πρώτο φιλοζωικό κόμμα στον κόσμο. Σε Ευρωπαϊκό επίπεδο είναι μέλος του Ευρωκόμματος Πολιτική για τα Ζώα.
[καθόλου|μικρογραφία|300x300εσ|Κιόσκι πληροφοριών του Φιλοζωικού Κόμματος στο [Πφόρτσχαϊμ, 2015. Αριστερά ο Ματίας Έμπνερ.]]

## Παραπομπές


Κατηγορία:Γερμανικά πολιτικά κόμματα
Κορωνοπάρτι

[250px|μικρογραφία|Κορωνοπάρτι στην [Κοπεγχάγη, Αύγουστος 2020]]
**Κορωνοπάρτι** ονομάζεται οποιαδήποτε συγκέντρωση που διοργανώνεται κατά τη διάρκεια της πανδημίας COVID-19 παραβιάζοντας υφιστάμενους κανονισμούς και περιορισμούς, πολλές φορές από αντίδραση σε αυτούς, όπως τολοκντάουν ή απαγόρευση κυκλοφορίας, για την πρόληψη από την εξάπλωση του ιού, χωρίς κάποια πρόθεση, τις περισσότερες φορές, εξάπλωσής του.

## Παραπομπές


Κατηγορία:Πανδημία COVID-19
Κωνσταντίνα Ευριπίδου

Η **Κωνσταντίνα Ευριπίδου** (γενν. Λεμεσός, 18 Μαρτίου 1985) είναι Κύπρια επιχειρηματίας, ραδιοφωνική παραγωγός, παρουσιάστρια και πρώην μοντέλο. 

Το 2004 στέφθηκε Μις Κύπρος στα κυπριακά καλλιστεία.

## Καριέρα

### Τηλεόραση
Ξεκίνησε τη καριέρα της στο χώρο του θεάματος το 2004, όταν στέφθηκε Μις Κύπρος στον Διαγωνισμό Ομορφιάς του Omega.

Από το 2010 μέχρι το 2012 ήταν συμπαρουσιάστρια του Παναγιώτη Δημόπουλου στην εκπομπή «Καλημέρα» στο SIGMA. Τη σεζόν 2016-2017 παρουσίασε την εκπομπή «Ξυπνήσατε;» και τον Διαγωνισμό Ομορφιάς Σταρ Κύπρος στο MegaOne. Από το 2016 μέχρι το 2018 παρουσίασε την εκπομπή «Όλα Για Σένα» στο Omega ενώ από το 2018 μέχρι το 2020 παρουσίασε την εκπομπή «Όλα Καλά» στο SIGMA.

### Επιχειρηματικότητα
Τον Μάιο του 2015 δημιούργησε τη σχολή μοντέλων Constantina Evripidou Fashion Workshop (CEFW) στη Λευκωσία της Κύπρου.

Το 2023 δημιούργησε το brand με μαγιό «Άνη swimwear».

## Προσωπική ζωή
Στις 11 Σεπτεμβρίου 2014 παντρεύτηκε, ύστερα από δύο χρόνια σχέσης, τον Κύπριο -τότε- ποδοσφαιριστή Νεκτάριο Αλεξάνδρου στη Μύκονο. Απέκτησαν δύο παιδιά: την Αριάδνη (γενν. 19 Δεκεμβρίου 2015) και τον Νικόλα (γενν. 6 Μαΐου 2020). Το 2021 ανακοίνωσαν τον χωρισμό τους. Από το 2024 είναι σε σχέση με τον Έλληνα επιχειρηματία Φίλιππο Μιχόπουλο.

## Φιλμογραφία

### Τηλεόραση

## Παραπομπές


Κατηγορία:Κύπριοι παρουσιαστές
Κατηγορία:Κύπριες παρουσιάστριες
Κατηγορία:Κύπριοι τηλεπαρουσιαστές
Κίρχεν (Ζιγκ)

Το **Κίρχεν (Ζιγκ)** (γερμανικά: *Kirchen (Sieg)*) είναι κωμόπολη και αναγνωρισμένο ιαματικό και κλιματικό θέρετρο υγείας στην περιοχή Αλτενκίρχεν στα βόρεια της Ρηνανίας-Παλατινάτου, στη Γερμανία. Αποτελεί έδρα του ομώνυμου συλλογικού δήμου και βρίσκεται στον ποταμό Ζιγκ, περίπου 12 χλμ νοτιοδυτικά του Ζίγκεν. Μεταξύ των αξιοσημείωτων χαρακτηριστικών του είναι το κάστρο Φρόισμπουργκ (Freusburg).

Ο εκτιμώμενος πληθυσμός στα τέλος του 2016 ήταν 8.613 κάτοικοι.

## Παραπομπές


Κατηγορία:Οικισμοί στη Ρηνανία-Παλατινάτο
Μονή Κοιμήσεως Θεοτόκου Ψαρών

Η **Μονή Κοιμήσεως Θεοτόκου** είναι μοναστήρι στα Ψαρά, το οποίο βρίσκεται κοντά στα βόρεια παράλια του νησιού και το ακρωτήριο Κορακιά. 

Διοικητικά ανήκει στον Δήμο Ηρωικής Νήσου Ψαρών της Περιφερειακής Ενότητας Χίου, αναφέρεται επίσημα για πρώτη φορά το 1940 και σύμφωνα με την απογραφή 2011 δεν έχει μοναχούς. 

## Ιστορικά Στοιχεία
Πιθανολογείται ότι κτίστηκε το 1780 σε τοποθεσία όπου παλιότερα υπήρχε μικρό εκκλησάκι, από Ρουμελιώτη αρχιτέκτονα σε τεχνοτροπία ναού του Αγίου Όρους. Σε έγγραφο του 1797 και του Οικουμενικού Πατριάρχη Γρηγορίου Ε’ καταγράφηκε ως σταυροπήγιο. 

Τον Ιούνιο του 1824, με την καταστροφή των Ψαρών το μοναστήρι ερειπώθηκε και οι μοναχοί του κατάφεραν να διαφύγουν στη Σύρο μεταφέροντας μαζί τους την εικόνα της Παναγίας (έργο του Δομήνικου Θεοτοκόπουλου). Η ανασυγκρότησή της άρχισε στο β’ μισό του 19ου αιώνα αν και από την περίοδο του Μεσοπολέμου άρχισε η καθοδική της πορεία. Μετατράπηκε τον 20ο αιώνα σε γυναικεία και λειτούργησε μέχρι το 1980.

Η Μονή διαθέτει αξιόλογη βιβλιοθήκη με 473 χειρόγραφα και έντυπα.

## Εξωτερικοί σύνδεσμοι
* Φωτογραφία: το μοναστήρι Κοιμήσεως Θεοτόκου στα Ψαρά από τον ιστότοπο https://www.greece.com/

## Παραπομπές


Κατηγορία:Μονές της περιφερειακής ενότητας Χίου
Κατηγορία:Ψαρά
Μονή Κοιμήσεως Θεοτόκου
Ιράδ

Ο **Ιράδ **(*εβραϊκά: עִירָ֔ד* ) ή κατά την μετάφραση των Εβδομήκοντα, **Γαϊδάδ **ήταν βιβλικό πρόσωπο το οποίο αναφέρεται στην Παλαιά Διαθήκη μόνο μία φορά στο εδάφιο *Γένεσις 4:18*. Ήταν εγγονός του Κάιν, πατέρας του Μεχουϊαήλ (κατά τους Ο': Μαλελεήλ) και παππούς του Μεθουσαήλ (κατά τους Ο': Μαθουσάλα, *διαφορετικό πρόσωπο από τον παππού του [[Νώε]]*). Ήταν επίσης και προπάτορας του δίγαμου Λάμεχ.

## Η Βιβλική Περικοπή
**Γένεσις 4:18**

«*Ἐγεννήθη δὲ εἰς τὸν Ἐνὼχ ὁ Ἰράδ· καὶ Ἰρὰδ ἐγέννησε τὸν Μεχουϊαήλ· καὶ Μεχουϊαήλ ἐγέννησε τὸν Μεθουσαήλ· καὶ Μεθουσαήλ ἐγέννησε τὸν Λάμεχ.»*

## Πηγές

* Η Παλαιά Διαθήκη Κατά τους Εβδομήκοντα, Τόμος Α' υπό Ιωάννου Θ. Κολιτσάρα, Έκδοσις Αδελφότητος Θεολόγων η «ΖΩΗ» σελ. 32

## Παραπομπές


Κατηγορία:Πρόσωπα της Παλαιάς Διαθήκης
Δακαλιό Ψαρών

Το **Δακαλιό** ή **Δασκαλιό** ή **Δασκαλειό** είναι βραχονησίδα του Αιγαίου πελάγους η οποία βρίσκεται πολύ κοντά στις δυτικές ακτές των Ψαρών. Είναι απέναντι (ανατολικά) από την παραλία και αρχαιολογικό χώρο Αρχοντίκι με τα οποία στην αρχαιότητα ήταν ήταν ενωμένα και σχημάτιζαν μικρή χερσόνησο με φυσικό λιμάνι, το οποίο οι περιηγητές ονόμαζαν *"Da Scalio"*. Μέσα στη θάλασσα υπάρχουν ερείπια μέρους του αρχαίου οικισμού και του νεκροταφείου. Ευρήματα από την περιοχή φυλάσσονται στο Αρχαιολογικό Μουσείο της Χίου.

Ως οικισμός αναφέρεται επίσημα για πρώτη φορά το 2001 να απογράφεται στον δήμο Ψαρών και σύμφωνα με την απογραφή 2011 δεν έχει κατοίκους.

## Εξωτερικοί σύνδεσμοι

* Ο αρχαιολογικός χώρος Αρχοντίκι Ψαρών  από τον ιστότοπο Οδυσσεύς  του Υπουργείου Πολιτισμού.

## Παραπομπές


Κατηγορία:Ψαρά
Δακαλιό
Κατηγορία:Βραχονησίδες του Αιγαίου
Κατηγορία:Ελληνικές βραχονησίδες
Αχμέντ Φαράς

Ο **Αχμέντ Φαράς** (αραβικά: أحمد فرس)(7 Δεκεμβρίου 1946 - 16 Ιουλίου 2025) ήταν Μαροκινός ποδοσφαιριστής που αγωνιζόταν ως επιθετικός. Ήταν πρώτος σκόρερ της Εθνικής Μαρόκου με 36 γκολ.

## Καριέρα
Ο Φαράς αγωνίστηκε σε όλη τη διάρκεια της καριέρας του σε ένα μόνο σύλλογο, τη Χαμπάμπ Μοχαμέντια, με την οποία κέρδισε το πρωτάθλημα Μαρόκου το 1980. Ο ίδιος ήταν δύο φορές πρώτος σκόρερ του πρωταθλήματος, το 1969 και το 1973 (με 16 γκολ). Ήταν ο πιο προικισμένος κεντρικός επιθετικός της γενιάς του στο αφρικανικό ποδόσφαιρο. Χάρη στο ταλαντούχο αριστερό του πόδι, είχε τη δυνατότητα για προσωπικές ενέργειες αλλά με άριστη αίσθηση του χώρου παρείχε και πολλές τελικές πάσες για τους συμπαίκτες του.

Χρίστηκε διεθνής στις 19 Απριλίου 1966 σε φιλικό αγώνα με αντίπαλο την Ελβετία (αποτέλεσμα 6–4 υπέρ των Ελβετών) και σημείωσε το πρώτο του γκολ στις 5 Νοεμβρίου 1967 στην Καζαμπλάνκα με αντίπαλο την Τυνησία (αποτέλεσμα 1–1). Από το 1971 ήταν αρχηγός της ομάδας. Συμμετείχε στο Παγκόσμιο Κύπελλο του 1970 και τους Ολυμπιακούς Αγώνες του 1972, όπου σημείωσε ένα χατ τρικ στον αγώνα με τη Μαλαισία (αποτέλεσμα 6–0). Το 1975 ψηφίστηκε από το France Football καλύτερος Αφρικανός ποδοσφαιριστής της χρονιάς. Η μεγάλη εθνική διάκριση ήρθε το 1976, στο Κύπελλο Εθνών Αφρικής, όπου το Μαρόκο κατέκτησε το τρόπαιο με το Φαράς να σημειώνει δύο γκολ στο φάιναλ φορ, ένα με αντίπαλο την Αίγυπτο και ένα τη Νιγηρία (και οι δύο αγώνες έληξαν με νίκη του Μαρόκου με 2–1). Ο ίδιος ψηφίστηκε καλύτερος παίκτης της διοργάνωσης. Έκλεισε την διεθνή καριέρα του στις 9 Δεκεμβρίου 1979 έχοντας 94 συμμετοχές και 36 γκολ.

Μετά την αποχώρησή του από την ενεργό δράση έγινε  προπονητής αλλά διατήρησε την ιδιότητα μόνο για δύο σεζόν. Από εκεί και μετά αφοσιώθηκε αποκλειστικά στην εκπαίδευση νέων για την προώθηση της ανάδειξης νέων αστέρων, ειδικά στο μαροκινό ποδόσφαιρο.

Απεβίωσε στις 16 Ιουλίου 2025, σε ηλικία 78 ετών.

## Τίτλοι και διακρίσεις
**Χαμπάμπ Μοχαμέντια**
* Μαροκινό Πρωτάθλημα : 1980
* *Coupe du Trône* : 1972, 1975
* Σούπερ Κύπελλο Μαρόκου : 1975
**Μαρόκο**
* Κύπελλο Εθνών Αφρικής : 1976
**Ατομικές διακρίσεις**
* Αφρικανός ποδοσφαιριστής της χρονιάς : 1975
* Πολυτιμότερος παίκτης του Κυπέλλου Εθνών Αφρικής : 1976 
* Κορυφαίος σκόρερ στο πρωτάθλημα Μαρόκου (2) : 1969, 1973

## Δείτε επίσης

* Κατάλογος κορυφαίων διεθνών σκόρερ ποδοσφαίρου ανδρών ανά χώρα

## Παραπομπές


Κατηγορία:Μαροκινοί ποδοσφαιριστές
Κατηγορία:Ποδοσφαιριστές Εθνικής Μαρόκου
Κατηγορία:Ποδοσφαιριστές Παγκοσμίου Κυπέλλου 1970
Κατηγορία:Ποδοσφαιριστές στους Θερινούς Ολυμπιακούς Αγώνες 1972
Κατηγορία:Επιθετικοί ποδοσφαιριστές
Έρμπαχ (Όντενβαλντ)

Το **Έρμπαχ** (γερμανικά: Erbach) είναι πόλη και η έδρα της περιφέρειας του Όντενβαλντ-Κράις στην Έσση της Γερμανίας. Ο εκτιμώμενός του πληθυσμός στα τέλη του 2016 ήταν 13.513 κάτοικοι.

## Γεωγραφία
Η πόλη βρίσκεται στη χαμηλή οροσειρά Όντενβαλντ σε υψόμετρο που κυμαίνεται μεταξύ 200 και 560 μέτρων στην κοιλάδα του Μύμλινγκ.

Μια γεωλογική ιδιομορφία είναι η πλήρης εξαφάνιση του ρέματος Έρντμπαχ εντός της κοινοτικής περιοχής του Ντορφ-Έρμπαχ. Το ρέμα επανεμφανίζεται κοντά στο Στόκχαϊμ.  Υπάρχουν πολλά μέρη όπου το ποταμάκι αυτό εξαφανίζεται εντός του εδάφους.

## Παραπομπές


Κατηγορία:Πόλεις της Έσσης
Πατριωτικόν Ίδρυμα Κοινωνικής Προστασίας και Αντιλήψεως

Το **Πατριωτικόν Ίδρυμα Κοινωνικής Προστασίας και Αντιλήψεως** - **(Π.Ι.Κ.Π.Α.)** ήταν νομικό πρόσωπο δημοσίου δικαίου με έργο του την παροχή κοινωνικής πρόνοιας στα οικονομικά ασθενέστερα μέλη της κοινωνίας και στα παιδιά. Ο οργανισμός ιδρύθηκε τυπικά το 1939 με τον Α.Ν. 1950/1939 (ΦΕΚ Α. 371/7-9-1939) και προέκυψε από την μετονομασία του «**Πατριωτικού Ιδρύματος  Προστασίας Παιδιού**» - Π.Ι.Π.Π. (1929 - 1939 το οποίο με τη σειρά του, προέκυψε από την αλλαγή καθεστώτος και ονομασίας του Πατριωτικού Συνδέσμου των Ελληνίδων, που είχε ιδρυθεί από τη Βασίλισσα Σοφία το 1914 .
Το ΠΙΚΠΑ με την πάροδο των ετών εξελίχθηκε σε σημαντικό φορέα κοινωνικής πρόνοιας, συπεριλαμβάνοντας υποστήριξη για τους ανάπηρους, θύματα πολέμων, διενέργεια συσσιτίων, αντιφυματικό ιατρείο, δημιουργία φαρμακείων εκπαίδευση νοσοκόμων, παιδικές κατασκηνώσεις, υποστήριξη για ανάπηρα παιδιά με το Κέντρο Αποκατάστασης Αναπήρων Παίδων, κ.α.

Βάσει του Ν.2646 (ΦΕΚ Α. 236/ 20-10-1998) το ΠΙΚΠΑ συγχωνεύθηκε μαζί με άλλους οργανισμούς για να συγκροτηθεί ο «Εθνικός Οργανισμός Κοινωνικής Φροντίδας» (Ε.Ο.Κ.Φ.).

## Πηγή
*Πατριωτικό Ίδρυμα Κοινωνικής Πρόνοιας και Αντίληψης

## Παραπομπές


Κατηγορία:Νομικό Πρόσωπο Δημοσίου Δικαίου
Κατηγορία:Κοινωνική πολιτική
Ρολόι Άνκερ

Το **Ρολόι Άνκερ** (Ankeruhr) είναι ένα μεγάλο «Μουσικό κουτί» που βρίσκεται στην Αγορά Χόερ στην παλιά πόλη της Βιέννης. Χτίστηκε ως «γέφυρα» για να ενώσει δύο κτίρια της πρώην ασφαλιστικής εταιρείας ζωής και συντάξεων "Der Anker" και θεωρείται ένα από τα καλύτερα έργα της Αρ νουβό στη Βιέννη. Σχεδιάστηκε και κατασκευάστηκε μεταξύ 1911 και 1917, από τον ζωγράφο και γλύπτη Φραντς Ματς, ο οποίος υπήρξε για κάποια περίοδο στενός συνεργάτης του Γκούσταβ Κλιμτ. Το ρολόι εκτός από την ώρα δείχνει δώδεκα ιστορικά πρόσωπα που περνούν μέσα απ’ αυτό μία φορά κάθε δώδεκα ώρες. Όλες οι φιγούρες προέρχονται από διαφορετικές εποχές και η καθεμία έχει το δικό της μουσικό κομμάτι. Στις 12 το μεσημέρι παρελαύνουν όλες οι φιγούρες μαζί με μουσική. Μεταξύ αυτών υπάρχουν: ο Μάρκος Αυρήλιος, ο Καρλομάγνος, ο Λεοπόλδος ο Ένδοξος (Λεοπόλδος ΣΤ, σύζυγος της Θεοδώρας Αγγελίνας Κομνηνής), ο αυτοκράτορας Μαξιμιλιανός Α΄, o Πρίγκιπας Ευγένιος της Σαβοΐας*,* η αυτοκράτειρα Μαρία Θηρεσία, ο συνθέτης Φραντς Γιόζεφ Χάυντν.

## Πηγές

* 
* 

## Παραπομπές


Κατηγορία:Ρολόγια
Κατηγορία:Κτίρια και κατασκευές στη Βιέννη
Αρχηγός πολιτικού κόμματος

Στην πολιτική, ένας **αρχηγός πολιτικού κόμματος** (ως **πρόεδρος** ή **γενικός γραμματέας**) προΐσταται σε ένα πολιτικό κόμμα. Η φύση και η σημασία της θέσης διαφέρει από χώρα σε χώρα, αλλά και μεταξύ πολιτικών κομμάτων. Ο ρόλος ενός αρχηγού κόμματος δεν ταυτίζεται πάντα με εκείνον του ηγέτη πολιτικού κόμματος. Τα καθήκοντα του αρχηγού αφορούν συνήθως τα μέλη του κόμματος στο σύνολό τους και τις δραστηριότητες της κομματικής οργάνωσης. Οι αρχηγοί διαδραματίζουν συχνά σημαντικούς ρόλους στις στρατηγικές στρατολόγησης και διατήρησης μελών, στη συγκέντρωση κεφαλαίων εκστρατειών και στην εσωκομματική διακυβέρνηση, όπου μπορούν να υπηρετήσουν ως μέλη, ή ακόμη και να προΐστανται σε ένα συνέδριο. Συχνά έχουν επίσης επιρροή στις επιλογές υποψηφίων, και μερικές φορές στην ανάπτυξη και τη διάδοση της κομματικής πολιτικής.

Κατηγορία:Πολιτική
Κατάλογος τραγουδιών στην κορυφή του Billboard Hot 100 (1974)

To ''Billboard'' Hot 100 είναι ένας μουσικός κατάλογος επιτυχιών που κατατάσσει τα τραγούδια που παίζονται στις Ηνωμένες Πολιτείες. To τραγούδι με τη μεγαλύτερη διάρκεια παραμονής στην κορυφή τη χρονιά αυτή ήταν το από τη το οποίο παρέμεινε στην πρώτη θέση του καταλόγου για  εβδομάδες.

Το έτος 1974 συνολικά 25 καλλιτέχνες ή συγκροτήματα πέτυχαν να έχουν για πρώτη φορά τραγούδι τους στην κορυφή του καταλόγου επιτυχιών. Πρόκειται για τους: 
Steve Miller Band, Αλ Γουίλσον, Μπάρμπαρα Στρέιζαντ, Love Unlimited Orchestra, Τέρι Τζακς, Τζον Ντένβερ, Blue Swede, MFSB, The Three Degrees, Bo Donaldson and The Heywoods, Γκόρντον Λάιτφουτ, The Hues Corporation, Τζορτζ ΜακΚρε, Paper Lace, Όντια Κόουτς, Έρικ Κλάπτον, Μπάρι Γουάιτ, Άντι Κιμ, Ολίβια Νιούτον-Τζον, Ντιόν Γουόργουικ, The Spinners, Bachman-Turner Overdrive, Μπίλι Σουάν, Καρλ Ντάγκλας και Χάρι Τσάπιν. Ο Τζον Λένον, έχοντας ήδη τραγούδια του στην κορυφή με τους Beatles, πέτυχε το πρώτο του νούμερο ένα τραγούδι ως σόλο καλλιτέχνης. Ο Τζον Ντένβερ ήταν ο μόνος καλλιτέχνης με περισσότερα από ένα τραγούδια του στην κορυφή, με δύο συνολικά.
Τη χρονιά αυτή, όπως και το 1975, βρέθηκαν τα περισσότερα τραγούδια στην κορυφή του καταλόγου Hot 100, με 35 για κάθε χρονιά. Η χρονιά θα μπορούσε να είχε περισσότερα τραγούδια στο νούμερο ένα από το 1975, με 36, εάν συμπεριληφθεί και το "Time in a Bottle" του Τζιμ Κρόουτσι, ο οποίος αρχικά ήταν στην κορυφή του Hot 100 στις 29 Δεκεμβρίου 1973, και παρέμεινε στην κορυφή του καταλόγου και την πρώτη εβδομάδα του 1974.

## Παραπομπές


## Πηγές
**[[Φρεντ Μπρόνσον|Fred Bronson]]'s Billboard Book of Number 1 Hits, 5th Edition* ()
**[[Joel Whitburn]]'s Top Pop Singles 1955-2008, 12 Edition* ()

## Εξωτερικοί σύνδεσμοι
* Ιστορικό Αρχείο του Αμερικανικού Ραδιοφώνου σχεδόν όλων των περιοδικών *Billboard* μεταξύ 1920 και 2016

1974
Ένωση Ανταποκριτών Ξένου Τύπου του Χόλυγουντ

Η **Ένωση Ανταποκριτών Ξένου Τύπου του Χόλυγουντ** (),  (συντ. HFPA) είναι ένας μη κερδοσκοπικός οργανισμός που αποτελείται από επαγγελματίες δημοσιογράφους και φωτογράφους που εκπροσωπούν την κινηματογραφική βιομηχανία των ΗΠΑ σε διάφορα μέσα ενημέρωσης (εφημερίδες,  περιοδικά, εκδόσεις βιβλίων και ραδιοφωνικές και τηλεοπτικές εκπομπές ) εκτός των Ηνωμένων Πολιτειών. Επί του παρόντος, υπάρχουν περίπου 90 μέλη που εργάζονται σε τουλάχιστον 55 χώρες και έχουν αναγνωστικό κοινό που ξεπερνά τα 250 εκατομμύρια άτομα.

## Ίστορικό

Η Ένωση Ανταποκριτών ιδρύθηκε το 1943 από μια ομάδα δημοσιογράφων της βρετανικής εφημερίδας *Daily Mail*, με κύριο σκοπό την προβολή του Χόλυγουντ σε όλον τον κόσμο.  Από το 1943 η Ένωση διοργανώνει την ετήσια τελετή των βραβείων Χρυσών Σφαίρων στο Λος Άντζελες κάθε Ιανουάριο, που τιμά τα αξιόλογα επιτεύγματα στον κινηματογράφου και την τηλεόρασης καθώς και σε επιχειρήσεις ψυχαγωγίας.

Η πρώτη τελετή των Χρυσών Σφαίρων έλαβε χώρα στις αρχές του 1944 και πραγματοποιήθηκε στα στούντιο της 20th Century Fox. Εκεί η Τζένιφερ Τζόουνς κέρδισε το βραβείο Ά γυναικείου ρόλου για την ταινία *[[Το Τραγούδι της Μπερναντέτ]]*, η οποία επίσης κέρδισε το βραβείο καλύτερης ταινίας, ενώ ο Πωλ Λούκας, κέρδισε το βραβείο Α' ανδρικού ρόλου για την ερμηνεία του στην ταινία *[[Φρουρά επί του Ρήνου (ταινία)|Φρουρά επί του Ρήνου]]* .

Τα πρώτα βραβεία απονεμήθηκαν σε μορφή κυλίνδρων, ενώ την επόμενη χρονιά, τα μέλη της Ενωσης είχαν την ιδέα να δώσουν στους νικητές μια χρυσή σφαίρα περιτυλιγμένη με μια λωρίδα κινηματογραφικού φιλμ και τοποθετημένη σε ένα βάθρο.

Το 1950, οι διαφορετικές φιλοσοφίες μεταξύ των μελών προκάλεσαν διάσπαση εντός της οργάνωσης, με αποτέλεσμα να χωριστεί σε δύο ξεχωριστές ομάδες: την Ένωση Ξένων Ανταποκριτών του Χόλιγουντ και την Ένωση Ξένου Τύπου του Χόλιγουντ. Η διάσπαση έληξε το 1955 όταν οι δημοσιογράφοι επανενώθηκαν με τον συλλογικό τίτλο Ένωση Ανταποκριτών Ξένου Τύπου του Χόλυγουντ με σταθερό καταστατικό και απαιτήσεις για την ένταξη κάποιου μέλους.

Το 1955, οι Χρυσές Σφαίρες άρχισαν να απονέμονται και για τα επιτεύγματα στην τηλεόραση έκτος από τον κινηματογράφο. Οι πρώτοι βραβευθέντες στην κατηγορία "Καλύτερη τηλεοπτική εκπομπή" εκείνη τη χρονιά ήταν οι *Dinah Shore*, *Lucy & Desi*, *The American Comedy* και *Davy Crockett*.

## Κριτήρια μέλους
Οι συνελεύσεις των μελών πραγματοποιούνται κάθε μήνα και τα στελέχη και οι διευθυντές εκλέγονται ετησίως. Το πολύ πέντε δημοσιογράφοι μπορούν να γίνονται δεκτοί στην οργάνωση κάθε χρόνο.Για να διατηρήσει την ιδιότητα του ως "Ενεργό μέλος", κάθε μέλος πρέπει να είναι επί του παρόντος να είναι διαπιστευμένο από την Ένωση Κινηματογράφου της Αμερικής και πρέπει να υποβάλλει δείγματα της δουλειάς του κάθε χρόνο για να ανανεώνει την ενεργό κατάστασή του ή να ανατίθεται εκ νέου σε καθεστώς συνεργάτη χωρίς δικαίωμα ψήφου.
 
## Παραπομπές


## Εξωτερικοί σύνδεσμοι
* 

Κατηγορία:Χρυσές Σφαίρες
Κατηγορία:Μη κερδοσκοπικοί οργανισμοί
Κατηγορία:Ιστορία και πολιτισμός του Χόλυγουντ
Γραμματέας (τίτλος)

**Γραμματέας** είναι ο τίτλος που χρησιμοποιείται συχνά σε οργανισμούς για να υποδείξει ένα άτομο που έχει ορισμένο βαθμό εξουσίας, δύναμης ή σημαντικότητας στον οργανισμό. Οι γραμματείς ανακοινώνουν σημαντικά γεγονότα και επικοινωνούν με τον οργανισμό. Ο αγγλικός όρος *secretary* προέρχεται από τη λατινική λέξη *secernere*, «διακρίνω» ή «ξεχωρίζω», την παθητική μετοχή (*secretum*) που σημαίνει «διαχωρίζομαι», ή εν τέλει κάτι ιδιωτικό ή εμπιστευτικό, όπως με την αγγλική λέξη *secret*. Ο γραμματέας ήταν ένα άτομο, επομένως, που εκτελούσε τις λειτουργίες εμπιστευτικά, συνήθως για ένα ισχυρό άτομο (βασιλέα, πάπα, κ.λπ.).

Σε ορισμένες χώρες, όπως οι Ηνωμένες Πολιτείες, ο όρος γραμματέας χρησιμοποιείται για να δηλώσει τον κάτοχο μιας θέσης σε επίπεδο υπουργικού συμβουλίου. Υπάρχουν πολλές δημοφιλείς παραλλαγές του τίτλου που χρησιμοποιούνται για να υποδείξουν ότι ο εν λόγω γραμματέας έχει υψηλό βαθμό εξουσίας, όπως *general secretary* (ή, με τη χρήση στη νορμανδική γλώσσα, *secretary-general*), πρώτος γραμματέας και **Εκτελεστικός Γραμματέας**.

## Γενικός Γραμματέας
**Γενικός Γραμματέας** είναι ο τίτλος μιας υπουργικής θέσης εξουσίας που βρίσκεται σε διάφορους οργανισμούς, όπως συνδικάτα, κομμουνιστικά και σοσιαλιστικά κόμματα και διεθνείς μη κυβερνητικές οργανώσεις.

## Παραπομπές


Κατηγορία:Τίτλοι
Γραμματέας

Ο **γραμματέας** ή προσωπικός βοηθός είναι ένα άτομο του οποίου η εργασία συνίσταται στην υποστήριξη της διοίκησης, συμπεριλαμβανομένων των στελεχών, χρησιμοποιώντας μια ποικιλία δεξιοτήτων διαχείρισης έργου, επικοινωνίας ή οργάνωσης. Ωστόσο, αυτός ο ρόλος δεν πρέπει να συγχέεται με τον ρόλο ενός εκτελεστικού γραμματέα, ο οποίος διαφέρει από έναν προσωπικό βοηθό.

Τα καθήκοντα ενός προσωπικού βοηθού μπορεί να εκτελούνται εξ ολοκλήρου για να βοηθήσουν έναν άλλο υπάλληλο ή μπορεί να είναι προς όφελος περισσότερων του ενός. Σε άλλες περιπτώσεις, ο γραμματέας είναι ένα στέλεχος μιας κοινωνίας ή οργάνωσης που ασχολείται με την αλληλογραφία, δέχεται νέα μέλη και οργανώνει επίσημες συναντήσεις και εκδηλώσεις.

## Παραπομπές


Κατηγορία:Υπηρεσίες
Οπτικό πεδίο

Το **οπτικό πεδίο** είναι η «χωρική σειρά οπτικών αισθήσεων που είναι διαθέσιμη για παρατήρηση σε ψυχολογικά πειράματα ενδοσκόπησης». Απλούστερα, το οπτικό πεδίο μπορεί να οριστεί ως ολόκληρη η περιοχή που μπορεί να φανεί όταν ένα μάτι στερεώνεται ευθεία σε ένα σημείο.

Η αντίστοιχη έννοια για τα οπτικά όργανα και τους αισθητήρες εικόνας είναι το οπτικό πεδίο.

Στην οπτομετρία, την οφθαλμολογία και τη νευρολογία, χρησιμοποιείται μια δοκιμή οπτικού πεδίου για να προσδιοριστεί εάν το οπτικό πεδίο επηρεάζεται από ασθένειες που προκαλούν τοπικό σκότωμα ή πιο εκτεταμένη απώλεια όρασης ή μείωση της ευαισθησίας (αύξηση κατωφλίου).

## Παραπομπές


Κατηγορία:Όραση
Κατηγορία:Οφθαλμολογία
Γενικός Διευθυντής

**Γενικός Διευθυντής** είναι ο όρος που χρησιμοποιείται για στελέχη όπως ένα ανώτερο εκτελεστικό στέλεχος, συχνά ο Διευθύνων Σύμβουλος, ένα κυβερνητικό ή θεσμικό στέλεχος, άτομα σε ΜΚΟ, εθελοντές ή άτομα σε μη κερδοσκοπικό ίδρυμα. Ο όρος χρησιμοποιείται συνήθως σε πολλές χώρες παγκοσμίως, αλλά με διάφορες έννοιες. sex

## Παραπομπές


Κατηγορία:Τίτλοι
Κατηγορία:Εταιρική διακυβέρνηση
Γενικός Διευθυντής (διοικητικό στέλεχος)

**Γενικός Διευθυντής** είναι το στέλεχος που έχει τη συνολική ευθύνη για τη διαχείριση τόσο των στοιχείων εσόδων όσο και του κόστους της κατάστασης αποτελεσμάτων μιας εταιρείας. Ένας γενικός διευθυντής συνήθως επιβλέπει τις περισσότερες ή όλες τις λειτουργίες μάρκετινγκ και πωλήσεων της εταιρείας καθώς και τις καθημερινές λειτουργίες της επιχείρησης. Συχνά, ο γενικός διευθυντής είναι υπεύθυνος για τον αποτελεσματικό σχεδιασμό, την ανάθεση, τον συντονισμό, τη στελέχωση, την οργάνωση και τη λήψη αποφάσεων για την επίτευξη επιθυμητών αποτελεσμάτων κερδοφορίας για έναν οργανισμό.

Σε πολλές περιπτώσεις, ο γενικός διευθυντής μιας επιχείρησης λαμβάνει διαφορετικό επίσημο τίτλο ή τίτλους. Οι περισσότεροι εταιρικοί διευθυντές που κατέχουν τους τίτλους του Διευθύνοντος Συμβούλου (CEO) ή του Προέδρου, για παράδειγμα, είναι οι γενικοί διευθυντές των αντίστοιχων επιχειρήσεων τους. Πιο σπάνια, ο Οικονομικός Διευθυντής (CFO), ο Επιχειρησιακός Διευθυντής (COO) ή ο Διευθυντής Μάρκετινγκ (CMO) ενεργεί ως γενικός διευθυντής της επιχείρησης.

## Παραπομπές


Κατηγορία:Επαγγέλματα διοίκησης
Επιχειρησιακός Διευθυντής

Ο **Επιχειρησιακός Διευθυντής** αποτελεί ένα από τα ανώτατα στελέχη σε έναν οργανισμό. Είναι συνήθως ο δεύτερος στην ιεραρχία σε μια επιχείρηση, ειδικά εάν το ανώτατο στέλεχος είναι Πρόεδρος και Διευθύνων Σύμβουλος. Ο Επιχειρησιακός Διευθυντής είναι υπεύθυνος για την καθημερινή λειτουργία της εταιρείας και του χώρου των γραφείων της, ενώ αναφέρεται τακτικά στο ανώτερο στέλεχος, συνήθως τον Διευθύνοντα Σύμβουλο.

## Παραπομπές


Κατηγορία:Επαγγέλματα διοίκησης
Κατηγορία:Επιχειρηματικοί όροι
Κατηγορία:Εταιρική διακυβέρνηση
Οικονομικός Διευθυντής

Ο **Οικονομικός Διευθυντής** είναι το στέλεχος μιας εταιρείας που έχει την κύρια ευθύνη για τη διαχείριση των οικονομικών της εταιρείας, συμπεριλαμβανομένου του οικονομικού σχεδιασμού, της διαχείρισης οικονομικών κινδύνων, της τήρησης αρχείων και της χρηματοοικονομικής αναφοράς. Σε ορισμένους τομείς, ο Οικονομικός Διευθυντής είναι επίσης υπεύθυνος για την ανάλυση δεδομένων. Ορισμένα στελέχη χρησιμοποιούν τον τίτλο **Οικονομικός και Επιχειρησιακός Διευθυντής**. Ο Οικονομικός Διευθυντής αναφέρεται συνήθως στον Διευθύνοντα Σύμβουλο και στο Διοικητικό Συμβούλιο, ενώ μπορεί να αποτελεί και μέλος του. Εποπτεύει την οικονομική μονάδα και είναι ο επικεφαλής οικονομικός εκπρόσωπος του οργανισμού. Επίσης βοηθά άμεσα τον Επιχειρησιακό Διευθυντή σε όλα τα επιχειρηματικά θέματα που σχετίζονται με τη διαχείριση του προϋπολογισμού, την ανάλυση κόστους-οφέλους, την πρόβλεψη των αναγκών και την εξασφάλιση νέας χρηματοδότησης.

## Παραπομπές


Κατηγορία:Επαγγέλματα διοίκησης
Γιαλαούζ-Τσαμ

Το **Γιαλαούζ-Τσάμ** (τουρκικά: Yalnızçam· αρμενικά: Յալաղուզչամ) είναι χωριό στο διαμέρισμα Σελίμ της επαρχίας Καρς. Η ονομασία του γραφόταν με διάφορους τρόπους όπως: Γιαλαγούζ-Τσιάμ, Γιαλαγούτσιαμ, Γιαλαούζ τζαμί, Γιαλαούζ-τσαμ, Γιαλαούτσαμ, Γιαλασίζ-Τσαμ, Γιαούζ-Τσάμ και Γιόλαγουζτσαμ. Ιστορικά, η πλειοψηφία των κατοίκων ήταν Καυκάσιοι Έλληνες· το 1886 ζούσαν στο χωριό 358 Έλληνες. Απέχει 45 χλμ. από το κέντρο της πόλης Καρς και 15 χλμ. από το κέντρο της πόλης Σελίμ.

## Παραπομπές


Κατηγορία:Χωριά της Τουρκίας